Predkladacia správa

Návrh na úhradu výdavkov  bol spracovaný ako iniciatívny materiál v súvislosti s riešením mimoriadnych udalostí – zosuvov pôdy v lokalitách mesta Košice na území Obvodného úradu Košice, veternej smršte v meste Vysoké Tatry na území Obvodného úradu Poprad, veternej smršte spojenej s búrkou a krupobitím v obci Brezina na území Obvodného úradu Trebišov, veternej smršte v obci Čiližská Radvaň na území Obvodného úradu Dunajská Streda, veternej smršte v obciach Dubník, Jasová a Kolta na území Obvodného úradu Nové Zámky, veternej smršte spojenej s intenzívnou búrkou a krupobitím v meste Čadca na území Obvodného úradu Čadca, víchrice v obciach Zborov a Lukavica na území Obvodného úradu Bardejov, veternej smršte v obci Veľké Ludince na území Obvodného úradu Levice, núdzovým zásobovaním pitnou vodou v obci Tomášikovo na území Obvodného úradu Galanta a zosuvu pôdy v obci Nižná Myšľa na území Obvodného úradu Košice - okolie. 
Opodstatnenosť predložených požiadaviek bola preverená. Požiadavky obcí boli verifikované obvodnými úradmi v zmysle zákona Národnej rady Slovenskej republiky           č. 42/1994 Z. z. o civilnej ochrane obyvateľstva v znení neskorších predpisov a Smernice Ministerstva vnútra Slovenskej republiky č. KMCO-191-33/CO-2008, ktorou sa upravujú podrobnosti o uplatňovaní náhrad výdavkov v súvislosti so záchrannými prácami.
Finančné prostriedky na riešenie uvedených mimoriadnych udalostí, ktoré sa navrhuje viazať v rozpočtovej kapitole Ministerstva životného prostredia Slovenskej republiky pri súčasnom prekročení limitu výdavkov rozpočtovej kapitoly Ministerstva vnútra Slovenskej republiky  predstavujú sumu 1 201 522,17 eur. Zároveň sa odporúča poukázať ich do rozpočtovej kapitoly Ministerstva vnútra Slovenskej republiky a následne zabezpečiť presun do rozpočtu Obvodného úradu Košice vo výške 52 486,27 eur, do rozpočtu Obvodného úradu Poprad vo výške 13 881,46 eur, do rozpočtu Obvodného úradu Trebišov vo výške 1 444,99 eur, do rozpočtu Obvodného úradu Dunajská Streda vo výške 722,85 eur, do rozpočtu Obvodného úradu Nové Zámky vo výške 3 731,11 eur, do rozpočtu Obvodného úradu Čadca vo výške 45 499,03 eur, do rozpočtu Obvodného úradu Bardejov vo výške 3 355,16 eur, do rozpočtu Obvodného úradu Levice vo výške 42 776,78 eur, do rozpočtu Obvodného úradu Galanta vo výške 7 920,12 eur a do rozpočtu Obvodného úradu Košice – okolie vo výške 1 029 704,40 eur. Prednostovia uvedených obvodných úradov zabezpečia presun finančných prostriedkov do rozpočtov dotknutých obcí v čiastkach podľa verifikácie výdavkov na záchranné práce. 
Doložka vybraných vplyvov a vplyvy na rozpočet verejnej správy, na zamestnanosť vo verejnej správe a financovanie návrhu sú súčasťou materiálu.
Materiál prešiel medzirezortným pripomienkovým konaním a predkladá sa na rokovanie vlády Slovenskej republiky bez rozporu.